 Xaarin isagoo arimahaasi ka hadlaaya wuxuu yiri waxaa yimid Xeebta Garacad Dooni kuwa dalxiiska ah oo la soo Af-duubey, wada hadal aan lala ogeyna uga bilowdey halkaas, waxayna ku heshiiyeen in lays-dhaafsado lacag iyo dadkii Doonta lagu soo Af-duubtey, heshiiskuna wuxuu ka dhacay Badda dusheeda wuxuuna ku dhamaadey in lays dhaafsado, kadib waxaa dhacdey in Ciidamadii watey Maraakiibta dagaalka ay sameeyaan dhoolatus dagaal ama Goolaaftan ballaaran, oo ay ka qaybqaateen Diyaarado iyo Kaarayaal oo argagax ku ridey deegaanka oo dhan, waxayna weerar ku qaadeen Beriga masaafo dhan 30Km oo ay fuliyeen sideed Diyaaradood oo ku soconayey joog aad u hooseeya waxayna geysteen waxyeelo ay ka mid ahaayeen, in ay istaagaan wixii shaqo Badda ka socdey, waxaa la gubey Baabuur la soo kireystey iyo hanti lacageed oo saarneyd, waxayna la degeen 6-Ruux oo uu ku jiro wadihii Gaariga oo uu shaqaale ka ahaa, 3 nin oo miyiga ka timid, magaaladana lacag u soo doontey, Baabuurkana iskood u raacey, waxaa kaloo dhibaato loo geystey dadkii Reer guuraaga ahaa oo aan waligood arag dagaal diyaaradeed, waxayna ka qaadeen sas aad u badan oo qaarkood Koomo galeen, Xoolihii oo cararey ,iyagoo qaarkood jajabey, halka qaar kale aan wali laheyn, waxayna deegaanka ku reebtey difeeto arin lama ilaawaan ah ayuu shirkiisa jaraaid ku sheegey Gudoomiyaha degmada Jariiban Md. 